Gebruikers op dit forum: Annikoe, Azmay, flowerin, Jolynne, Kimmie25501, Leo, Lielle, Linda_Fleur, posje, RianneH, Sorro, SuperAssie, SusanH, Tortilla, Yentaah en 19 bezoekers
[ Sleipnir | Time: (App: 101ms DB: 35ms) | 11 Queries ] Verbruikers in sak en as oor hul geldsake | Netwerk24
Verbruikers in sak en as oor hul geldsake
Deur Elvira Wood 11 Oktober 2018 11:56
Duurder kos en hoër inflasie maak verbruikers bekommerd.Foto: Pixabay
Met Ramaforia wat iets van die verlede vir Suid-Afrikaanse verbruikers is, ervaar hulle nou eerder ’n tydperk wat as “Ramageddon” beskryf kan word en voel dat hulle finansieel baie meer kwesbaar as ooit tevore is.
Dit is volgens MMI Holdings en Unisa se navorsing oor die finansiële kwesbaarheid van Suid-Afrikaanse verbruikers.
Volgens hul nuwe data staan hul indeks vir verbruikers vir die tweede kwartaal in 2018 op 49,14 punte. Dit plaas verbruikers in die “baie kwesbare”-kategorie op die indeks.
Enige punt laer as 50 beteken mense voel baie kwesbaar.
Die punt is beduidend laer as die 52,64 vir die eerste kwartaal.
“Onthou, ons kyk hier na mense se persepsie van hul finansiële situasie en hoe hulle daaroor voel, en nie wat dit werklik is nie,” sê prof. Carel van Aardt, hoof van Unisa se buro vir huishoudelike welvaart.
MMI Holdings en Unisa gee ’n elle lange lys van redes oor hoekom verbruikers skielik beduidend meer kwesbaar oor hul geldsake voel.
Hoë vlakke van werkloosheid;
BTW wat verhoog is;
Lae vlakke van onderrig;
Verbruikers spaar nie regtig nie;
Verbruikers leef bo hul vermoë en gaan te veel skuld aan;
Talle Suid-Afrikaners is arm;
Verbruikers koop baie dinge wat hulle nie regtig nodig het nie;
Die huidige ekonomiese omgewing plaas groot druk op huishoudings se finansies;
Basiese items soos vervoer, elektrisiteit en kos word duurder;
’n Baie wisselvallige ekonomiese omgewing;
Oor die algemeen stel huishoudings nie begrotings op nie;
Hoë mediese koste; en
Inkomste styg nie, maar inflasie wel.
Soos sake nou staan, dink baie Suid-Afrikaners, oftewel 48% van dié wat aan die peiling deelgeneem het, ook nie die situasie gaan binnekort verbeter nie.
“Wat erger is, is dat 83% van mense wat aan die peiling deelgeneem het, glo werkloosheid gaan vererger.”
Die peiling vir die tweede kwartaal is gedoen voordat die petrolprys tot hoër as R17 per liter gestyg het, en Suid-Afrika weer eens ’n nuwe minister van finansies gekry het.
Tito Mboweni het Nhanhla Nene vandeesweek vervang nadat Nene voor die Zondo-kommissie van ondersoek na staatskaping erken het dat hy die Guptas in hul huis in Johannesburg besoek het.
Meer oor: Tito Mboweni | Cyril Ramaphosa | Nhlanhla ­Nene | Ekonomie | Kospryse | Inflasie | Werkloosheid | Verbruikers
Sakevertroue styg, maar nou kort aksie – SAKKN
ZAR/AUD 10,13 (-2)
ZAR/EUR 16,01 (-6)
ZAR/GBP 18,45 (-6)
ZAR/USD 14,26 (-10)
Gold 1271,92 (-655)
Palladium 1390,36 (-3130)
Platinum 888,39 (-1891)
Silver 14,83 (-20)